**Zmluva**

**o kúpe Meteorologických staníc (príslušenstvo k laserovému trackeru)**

uzatvorená podľa § 409 a nasl. Obchodného zákonníka (zákon č. 513/1991 Zb.) v znení neskorších predpisov a na základe zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov **(ďalej len „Zmluva“)**

**Kupujúci**

**Názov: Výskumný ústav geodézie a kartografie v Bratislave**

Sídlo: Chlumeckého 4, 826 62 Bratislava

IČO: 00166251

DIČ: 2020857080

Zastúpený: Ing. Tomáš Kubasák, riaditeľ

Bankové spojenie: Štátna pokladnica

Číslo účtu- IBAN:  SK71 8180 0000 0070 0049 6757

(ďalej len **„Kupujúci“**)

a

**Predávajúci :**

**Názov:**

Sídlo:

IČO:

DIČ:

Zastúpený:

Bankové spojenie:

Číslo účtu- IBAN:

(ďalej len **„Predávajúci“ alebo „Dodávateľ“**)

(Kupujúci a Predávajúci ďalej spolu aj ako **„Zmluvné strany“)**

**Čl. I**

**Predmet kúpnej zmluvy**

1.1 Predmetom kúpnej zmluvy je Záväzok predávajúceho dodať Kupujúcemu hnuteľnú vec-tovar a previesť na Kupujúceho vlastnícke právo k tovaru. Presná technická špecifikácia tovaru je uvedená v prílohe č. 1 tejto zmluvy, ktorá je jej neoddeliteľnou súčasťou (ďalej len „Tovar“).

1.2 Predávajúci sa zaväzuje dodať Tovar v rozsahu uvedenom v Čl. I bod 1.1. tejto zmluvy a Kupujúci sa zaväzuje predmet kúpy prevziať a zaplatiť kúpnu cenu podľa Čl. II tejto zmluvy.

1.3 Zmluva sa uzatvára v súlade s podmienkami a výsledkami verejného obstarávania č.  ................................................. realizovaného Kupujúcim.

**Čl. II**

**Kúpna cena**

2.1 Kúpna cena za predmet kúpy podľa Čl. I tejto zmluvy je stanovená podľa zákona č. 18/1996 Z. z. o cenách v znení neskorších predpisov.

2.2 Cena za celý predmet kúpy je vrátane DPH, dopravy, cla, správnych a iných poplatkov.

2.3 Kúpna cena za dodanie predmetu kúpy v zmysle Čl. I bod 1.1 tejto zmluvy:

2.3.1 **Cena bez DPH:** ...................... €

2.3.2 DPH .......%: ...................... €

**2.3.3 cena spolu s DPH:** ...................... €

Slovom: ....................................................... EUR.

**Čl. III**

**Čas plnenia a miesto dodania**

* 1. Predávajúci sa zaväzuje splniť predmet kúpy podľa Čl. I tejto zmluvy do 42 kalendárnych dní odo dňa nadobudnutia účinnosti tejto Zmluvy.

* 1. Kupujúci môže odmietnuť prevzatie Tovaru, ak Tovar nespĺňa požadované kvalitatívne alebo iné podstatné parametre. Dopravné náklady v takomto prípade znáša Predávajúci.

* 1. Tovar prevezme poverený zamestnanec Kupujúceho. Tovar bude dodaný a prevzatý na adrese:Kupujúceho.

**Čl. IV**

**Platobné a fakturačné podmienky**

* 1. Predávajúcemu vzniká nárok na zaplatenie kúpnej ceny podľa Čl. II tejto Zmluvy na základe riadneho plnenia predmetu Zmluvy podľa Čl. I tejto Zmluvy.

* 1. Kupujúci uhradí dohodnutú kúpnu cenu Predávajúcemu po prevzatí Tovaru na základe faktúry vystavenej predávajúcim. Prílohou faktúry bude dodací list alebo preberací protokol podpísaný poverenými osobami oboch zmluvných strán.

Osoba poverená zo strany Kupujúceho na prevzatie Tovaru:

Meno: Ing. Petra Nemcová

Email: + 421 2 2081 6191

Tel.: petra.nemcova@skgeodesy.sk

* 1. Faktúra je splatná 30 kalendárnych dní.30 dňová lehota splatnosti začína plynúť odo dňa doručenia faktúry Kupujúcemu. Ak deň splatnosti faktúry pripadne na deň pracovného voľna, alebo pracovného pokoja posúva sa dátum splatnosti na najbližší pracovný deň.

* 1. Kupujúci si vyhradzuje právo vrátiť faktúru v lehote splatnosti, ak táto nemá náležitosti daňového dokladu. Dôvod vrátenia je Kupujúci povinný vyznačiť na faktúre alebo v sprievodnom liste. Doba splatnosti faktúry sa v tomto prípade posúva a začína plynúť od dňa doručenia opravenej faktúry Kupujúcemu.

**Čl. V**

**Práva a povinnosti zmluvných strán**

5.1 Predávajúci je povinný:

a) odovzdať predmet kúpy v plnom rozsahu, v dohodnutom termíne a v bezchybnom stave,

b) pri odovzdávaní predmetu kúpy protokolárne ho odovzdať zodpovednému pracovníkovi Kupujúceho v mieste dodania predmetu kúpy podľa Čl. III tejto zmluvy.

5.2 Kupujúci je povinný na výzvu Predávajúceho prevziať Tovar v dohodnutom termíne a na dohodnutom mieste.

5.3 V prípade omeškania Predávajúceho s dodaním Tovaru, má Kupujúci právo na Zmluvnú pokutu vo výške 0,1% z kúpnej ceny s DPH za každý deň omeškania s dodaním Tovaru. Kupujúci si zmluvnú pokutu uplatní vystavením faktúry pre Predávajúceho s lehotou splatnosti 14 kalendárnych dní.

5.4 Práva a povinnosti neupravené touto Zmluvou sa riadia súťažnými podkladmi VO. V prípade rozporov medzi súťažnými podkladmi VO a touto Zmluvou, prednosť majú podmienky uvedené v Zmluve.

**Čl. VI**

**Prevod práv**

* 1. Okamihom riadneho prevzatia Tovaru Kupujúcim prechádza vlastnícke právo k Tovaru z Predávajúceho na Kupujúceho a tiež nebezpečenstvo škody na Tovare.

**Čl. VII**

**Zodpovednosť za vady**

7.1 Predávajúci zodpovedá za to, že predmet kúpy podľa Čl. I tejto zmluvy má v čase prevzatia Zmluvne dohodnuté vlastnosti a parametre, nemá vady, ktoré by znižovali jeho hodnotu alebo schopnosť jeho využitia.

7.2 Ak Predávajúci poruší ustanovenia tejto Zmluvy, Kupujúcemu vzniká nárok na náhradu škody, ktorá mu v dôsledku takéhoto konania vznikla v zmysle § 373 a nasl. Obchodného zákonníka v platnom znení.

7.3 Záručná doba na predmet kúpy je 24 mesiacov odo dňa odovzdania a prebrania Tovaru.

7.4 Predávajúci na vlastné náklady odstráni vady Tovaru zistené v záručnej dobe.

**Čl. VIII**

**Zánik zmluvy**

8.1 Ak zmluvná strana poruší podstatnú povinnosť vyplývajúcu z tejto Zmluvy, druhá zmluvná strana môže od Zmluvy odstúpiť.

**Čl. IX**

**Záverečné ustanovenia**

9.1 Túto Zmluvu je možné meniť a dopĺňať len písomnými dodatkami podpísanými obidvoma Zmluvnými stranami.

9.2 Predávajúci nesie plnú zodpovednosť za škody vzniknuté Kupujúcemu v dôsledku nesplnenia Zmluvných podmienok.

9.3 Zmluva je vyhotovená v štyroch vyhotoveniach, z ktorých každý má platnosť originálu, pričom 2 vyhotovenia obdrží Predávajúci a 2 Kupujúci.

9.4 Vo všetkých prípadoch, ktoré neriešia dojednania obsiahnuté v tejto Zmluve, platia príslušné ustanovenia Obchodného zákonníka v platnom znení, Občianskeho zákonníka v platnom znení a tiež ostatných všeobecne záväzných právnych predpisov SR.

9.5 Táto Zmluva nadobúda platnosť dňom jej podpisu obidvomi zmluvnými stranami, účinnosť nadobúda dňom nasledujúcim po dni jej zverejnenia v centrálnom registri zmlúv.

9.6 Zmluvné strany vyhlasujú, že túto zmluvu uzavreli na základe slobodnej vôle, táto zmluva nebola uzavretá v tiesni ani za nápadne nevýhodných podmienok, Zmluvné strany si ju riadne prečítali, jej obsahu porozumeli a na znak súhlasu ju podpisujú.

9.7 Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich Zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že táto okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.

9.8 Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo Zmluvy, resp. jej časti na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti jednou zo Zmluvných strán bude zmluva o prevode (postúpení) zmluvných záväzkov neplatná a zároveň druhá Zmluvná strana bude oprávnená od Zmluvy odstúpiť a to s účinnosťou odstúpenia ku dňu keď bolo písomné oznámenie o odstúpení od Zmluvy doručené druhej Zmluvnej strane.

9.9 Zmluvné strany sa dohodli, že v prípade, že zmluvná strana doporučenú poštovú zásielku od druhej zmluvnej strany z akéhokoľvek dôvodu neprevezme, považuje sa táto zásielka za doručenú uplynutím desiateho dňa po jej odovzdaní na poštovú prepravu bez ohľadu na to, či bola skutočne doručená adresátovi.

9.10 Neoddeliteľnou súčasťou tejto Zmluvy je Príloha č. 1 - Presná technická špecifikácia Tovaru.

V ............................., dňa ............ 2021 V Bratislave, dňa .................. 2021

**Za Predávajúceho: Za Kupujúceho:**

............................................... .............................................

Ing. Tomáš Kubasák

**Príloha č. 1**

**Presná technická špecifikácia Tovaru**

**Predmet zákazky:** Meteorologické stanice (príslušenstvo k laserovému trackeru)

**Druh:** Tovar

**Počet:** 7 ks ručný záznamník, 7 ks kombinovaná sonda na meranie teploty a relatívnej vlhkosti alebo 7 ks samostatná sonda na meranie teploty a 7 ks samostatná sonda na meranie relatívnej vlhkosti a 2 ks digitálny tlakomer

Meteorologické stanice majú slúžiť na meranie teploty prostredia, relatívnej vlhkosti a atmosférického tlaku ako pomocných veličín na výpočet korekcií ku vysoko presným geodetickým meraniam. Meteorologické stanice majú merať teplotu, relatívnu vlhkosť prostredia a atmosférický tlak s vysokou presnosťou, majú byť prenositeľné, s vlastným zdrojom napätia a so záznamom nameraných údajov s časovou značkou.

**Popis vlastností a minimálne parametre jednotlivých komponentov zákazky:**

Dodávateľ je povinný dodať všetky fyzické predmety zákazky nové a originálne, nie repasované alebo inak upravené.

Verejný obstarávateľ považuje za ekvivalent tovary, ktoré spĺňajú kvalitatívne, úžitkové a funkčné charakteristiky, ktoré sú nevyhnutné na zabezpečenie účelu, na ktorý sú požadované tovary určené a to na rovnakej, resp. vyššej úrovni, ako je uvedené v „Opise predmetu zákazky“.

Parametre presnosti nemôžu byť dosiahnuté napr. justážou a následnou kalibráciou; musia byť technickým parametrom zariadenia.

**Ručný záznamník, meteorologické sondy a digitálny tlakomer:**

Ručný záznamník (logger) – 7 ks:

|  |  |
| --- | --- |
| Možnosť pripojenia kombinovanej sondy alebo samostatných sond na meranie teploty a relatívnej vlhkosti a súčasne možnosť pripojenia digitálneho tlakomeru | áno |
| Počet vstupov pre sondy resp. zariadenia na pripojenie  - ak kombinovaná teplotno-vlhkostná sonda a tlakomer  - ak samostatná sonda na meranie teploty, samostatná sonda na meranie vlhkosti a tlakomer | min. 2  min. 3 |
| Digitálna komunikácia | áno |
| Displej so zobrazením číselných údajov meraných hodnôt | áno |
| Záznam údajov | áno, s časovou značkou |
| Kapacita pamäte záznamníka | min. 70000 údajov |
| Interval ukladania údajov | od 1 s do 1 hod |
| Rozlíšenie ukladaných údajov   * relatívna vlhkosť * tlak * teplota | min. 0,01 % RH  min. 0,01 hPa  min. 0,01°C |
| Prevádzková teplota v rozsahu | min. od - 10°C do + 40°C |
| Prevádzková relatívna vlhkosť v rozsahu | 0 až 90% |
| Zdroj napätia | nabíjateľné batérie |
| Výdrž batérií pri 20°C a pri pripojení teplotno-vlhkostnej sondy/teplotnej sondy a vlhkostnej sondy a súčasne aj digitálneho tlakomera | min. 14 hod |
| Odolnosť voči prachu a vode | min. IP40 |
| Hmotnosť | max. 300 g |
| Prenosný | áno |
| Možnosť stiahnutia údajov zo záznamníka do PC | áno |
| Kábel na pripojenie záznamníka k PC | áno |
| Softvér na stiahnutie údajov zo záznamníka do PC alebo „drag and drop“ stiahnutie údajov do PC | áno |
| Elektromagnetická kompatibilita | EN61326-1, priemyselné prostredie |
| Sieťový adaptér a nabíjačka | áno |
| Redukcia nabíjačky do autozapaľovača | áno, 1ks |
| Powerbanka k záznamníku | áno, 2 ks |
| Kapacita powerbanky | min. 10000 mAh |

Kombinovaná sonda/samostatné sondy na meranie teploty a relatívnej vlhkosti - 7 ks:

|  |  |
| --- | --- |
| Sonda pripojiteľná   * do záznamníka * priamo do PC | áno  áno |
| Režim   * digitálny * analógový | áno  áno |
| Rozsah merania teploty prostredia | min. -40 ... +80°C |
| Celková presnosť merania teploty prostredia v rozsahu +15...+25°C (záznamník+sonda) pri digitálnom výstupe | max. ±0,1°C |
| Celková presnosť merania teploty prostredia v rozsahu 0...+15°C a +25...+40°C (záznamník+sonda) pri digitálnom výstupe | max. ±0,15°C |
| Celková presnosť merania teploty prostredia v rozsahu 0...+40°C pri analógovom výstupe | max. ±0,2°C |
| Rozsah merania relatívnej vlhkosti | 0...100% |
| Celková presnosť merania relatívnej vlhkosti (záznamník + sonda) pri relatívnej vlhkosti v rozsahu 0...90% pri teplote 0...+40°C | max. ±1,5% |
| Celková presnosť merania relatívnej vlhkosti (záznamník + sonda) pri relatívnej vlhkosti v rozsahu 90...100% pri teplote 0...+40°C | max. ±2,5% |
| Elektromagnetická kompatibilita | EN 61326-1, priemyselné prostredie |
| Štartovací čas   * s analógovým výstupom * s digitálnym výstupom | max 4 s  max 1 s |
| Výstupy   * analógový výstup * digitálny výstup | displej  min. RS-485 2-wire half duplex |
| Typ teplotnej sondy (referenčne) | Pt100 prípadne Pt1000 |
| Odolnosť voči prachu a vode | min. IP65 |
| Konektor kábla sond/sondy | kompatibilný so záznamníkom |
| Spojovací kábel sondy so záznamníkom | áno |
| Komunikácia ručného záznamníka a sondy | digitálna |
| Možnosť záznamu meraných údajov v softvéri PC pri pripojení sondy k PC | áno |
| Spojovací kábel sondy k PC | áno, dĺžka kábla 2 m |
| Radiačný kryt | áno |
| Prenosný statív k radiačnému krytu | áno |

Digitálny tlakomer – 2 ks:

|  |  |
| --- | --- |
| Možnosť pripojenia   * k ručnému záznamníku * k PC | áno  áno |
| Prenosný | áno |
| Prevádzková teplota v rozsahu | min. od - 10°C do + 40°C |
| Merania atmosférického tlaku v rozsahu | min. 500-1100 hPa |
| Linearita | max. ±0,05 hPa |
| Hysteréza | max. ±0,03 hPa |
| Opakovateľnosť | max. ±0,03 hPa |
| Neistota kalibrácie | max. ±0,07 hPa |
| Presnosť pri teplote 20°C | max. ±0,10 hPa |
| Teplotná závislosť | max. ±0,1 hPa |
| Celková presnosť merania atmosférického tlaku (záznamník + tlakomer) v rozsahu (-40.. +60°C) | min. ±0,15 hPa |
| Dlhodobá stabilita | max. ±0,1 hPa/rok |
| Čas odozvy | max. 2 s |
| Vstupy a výstupy   * údajové rozhranie * sériové vstupno/výstupné konektory | min. RS-232C  kompatibilné so záznamníkom |
| Odolnosť voči prachu a vode | min. IP65 |
| Tlakový vstup | M5 (10-32) internal thread |
| Prepravný kufrík   * odolnosť voči prachu a vode | áno  min. IP65 |
| Spojovací kábel medzi digitálnym tlakomerom a ručným záznamníkom | áno |
| Spojovací kábel medzi digitálnym tlakomerom a PC | áno |